Title: O p a t r e n i a
Author: *
Last saved by: agenda0
Company: .

Príloha 1

I.  Úlohy v pôsobnosti vlády SR

A.  A G R O P O T R A V I N Á R S K Y   K O M P L E X

1.	Novelizovať zákon NR SR č. 152/1995 Z. z. o potravinách
	Termín: r. 2001
	Zabezpečí: MP SR
Plnenie: Úloha je splnená. 
NR SR dňa 18. 12. 2001 schválila s účinnosťou od 7. 2. 2002 Zákon č. 23/2002 Z. z., ktorým sa mení a dopĺňa zákon NR SR č. 152/1995 Z. z. o potravinách v znení neskorších predpisov a o zmene niektorých zákonov.
2.	Návrh zákona o nájme poľnohospodárskej pôdy
	Termín: február 2002  
	Zabezpečí: MP SR

Plnenie: Vypracovaniu predmetného návrhu zákona predchádzalo vypracovanie legislatívneho zámeru. Legislatívny zámer bol v novembri 2001 predložený na rokovanie Legislatívnej rady vlády SR, ktorá ho prerokovala dňa 29. 1. 2002 a vrátila ho na dopracovanie. Upravený legislatívny zámer bol do legislatívnej rady opätovne predložený 10. 4. 2002 a podľa Legislatívnych pravidiel vlády SR je schválený legislatívny zámer záväzný pre spracovateľa návrhu zákona. Bez vládou schváleného legislatívneho zámeru nie je možné dať do legislatívneho procesu návrh zákona.

3.	Návrh zákona, ktorým sa mení a dopĺňa zákon NR SR č. 291/1996 Z. z. o odrodách a osivách
	Termín: marec 2002
	Zabezpečí: MP SR
	Spolupráca: MŽP SR
Plnenie: Úloha je splnená.
 Návrh predmetného návrhu zákona prerokovala Legislatívna rada vlády SR dňa 4. marca 2002, vláda SR ho schválila uznesením č. 292 z 27. 3. 2002. Dňa 10. apríla 2002 bol ako vládny návrh zákona predložený na rokovanie NR SR.
4.	Návrh zákona, ktorým sa mení a dopĺňa zákon NR SR č. 332/1996 Z. z. o vinohradníctve a vinárstve 
	Termín: marec 2002
	Zabezpečí: MP SR
Plnenie: Úloha je splnená. 
Návrh predmetného návrhu zákona prerokovala Legislatívna rada vlády SR dňa 26. februára 2002, vláda ho schválila uznesením č. 289 z 27. 3. 2002. Dňa 10. apríla 2002 bol ako vládny návrh zákona predložený na rokovanie NR SR.

5.	Vypracovať:
Správu o poľnohospodárstve a potravinárstve v SR 2002

	Termín: júl 2002
	Zabezpečí: MP SR 

Plnenie:  Úloha sa priebežne plní.
Na 6. porade vedenia ministerstva dňa 28. 2. 2002 bol schválený materiál „ Návrh osnovy a harmonogram postupu a zabezpečenia prípravy, prerokovania a vydania Správy o poľnohospodárstve a potravinárstve v SR 2002, Správy o lesnom hospodárstve v SR 2002 a Správy o vodnom hospodárstve v SR 2002“, č. m. 32/2002-310. V súčasnosti sa „Správa o poľnohospodárstve a potravinárstve v SR 2002“ v zmysle tohto harmonogramu pripravuje. 
6.	Návrh zákona, ktorým sa mení a dopĺňa zákon NR SR č. 240/1998 Z. z. o poľnohospodárstve a o zmene a doplnení ďalších zákonov v znení neskorších predpisov
                                                                  Termín: september 2002
                                                                  Zabezpečí: MP SR

       Plnenie: Predmetný návrh zákona má byť podľa Plánu legislatívnych úloh vlády SR na r.
      2002 predložený na rokovanie NR SR v septembri 2002, zatiaľ ešte nebol predložený na
      prerokovanie vo vedení MP SR.

7.	Návrh aproximačného nariadenia vlády SR, ktorým sa vydáva Trhový poriadok pre:
-	víno 
-	ryby a rybie výrobky
-	ovocie a zeleninu
-	hydinu
-	mlieko a mliečne výrobky
-	cukor a cukrovú repu
-	osivá a sadivá
-	tabak
-	hovädzie mäso
-	chmeľ
-	obilniny
-	ovce a kozy                    Termín: apríl 2002-uzn.vlády 1154/2001(prioritné úlohy)
                                                  Zabezpečí: MP SR
                                            Spolupráca: SPPI, SPPK
	
Plnenie: Návrhy predmetných aproximačných nariadení vlády SR boli schválené 7. poradou vedenia ministerstva dňa 14. 3. 2002. Listom zo dňa 26. 4. 2002 č.1220/2002-100 požiadal minister pôdohospodárstva predsedu vlády SR o súhlas posunu termínu predloženia aproximačných nariadení na rokovanie vlády na mesiac jún 2002. 

B.   L e s n é   h o s p o d á r s t v o 

8.	Vypracovať:
Správu o lesnom hospodárstve v SR 2002   
                               
                                                                                 Termín: júl 2002
	Zabezpečí: MP SR

Plnenie: Úloha sa priebežne plní.
Na 6. porade vedenia ministerstva dňa 28. 2. 2002 bol schválený materiál „ Návrh osnovy a harmonogram postupu a zabezpečenia prípravy, prerokovania a vydania Správy o poľnohospodárstve a potravinárstve v SR 2002, Správy o lesnom hospodárstve v SR 2002 a Správy o vodnom hospodárstve v SR 2002“, č. m. 32/2002-310. V súčasnosti sa „Správa o lesnom hospodárstve v SR 2002“ v zmysle tohto harmonogramu pripravuje.

9.	Informácia o výsledkoch budovania Inštitucionálnej štruktúry lesného hospodárstva SR vo vzťahu k EÚ  
                                                                    Termín: september 2002
                                                                    Zabezpečí: MP SR                              

       Plnenie: V mesiaci apríl roku 2001 bol sekcii európskej integrácii a zahraničných vzťahov MP SR predložený materiál, ktorý analyzoval požiadavky LH SR na zabezpečenie administratívnych potrieb a nových inštitúcií v LH SR súvisiacich s implementáciou práva EÚ. Splnenie úlohy je ohrozené obmedzenými finančnými prostriedkami rozpočtu kap. MP SR. Informácia bude v stanovenom termíne predložená na rokovanie porady vedenia ministerstva.

C. V o d n é    h o s p o d á r s t vo 
10.	Návrh riešenia rozsahu a výšky odplát na úhradu nákladov spojených so správou vodných tokov ( úloha obsahuje i návrh spoplatnenia sily vody na výrobu elektrickej energie)
		Termín: do 30. 6. 2002, resp. do 3 mesiacov po prijatí zákona o ochrane vôd a nakladaní s vodami v NR SR
		Zabezpečí:  MP SR
		Spolupráca: VÚVH, MF SR, MH SR, MŽP SR
Plnenie: Materiál bol vypracovaný a prerokovaný a schválený 11. poradou vedenia ministerstva dňa 18. apríla 2002 (bod 5). Rozpracováva problematiku spoplatňovania tovarov a činností na úseku vodných tokov v nadväznosti na § 74 nového zákona o vodách z 19. 2. 2002. Materiál slúži ako podklad pri príprave nariadenia vlády, ktoré ustanoví výšku platieb, poplatkov  a podrobnosti súvisiace so spoplatnením užívania vôd, druh a rozsah ďalších spoplatnených vodohospodárskych služieb a výkonov (§ 78 ods. 1 písm. c) nového zákona o vodách). Uvedené nariadenie bude v nasledujúcich dňoch zaslané na medzirezortné pripomienkové konania.

11.	Návrh riešenia rozsahu a výšky platieb a náhrad za tovary a činnosti vo vodnom hospodárstve

                        Termín: do 3. mesiacov po prijatí zákona o 
                                    ochr. vôd a nakladaní s vodami v NR SR
	 Zabezpečí: MP SR
	Spolupráca: VÚVH, MF SR, MH SR

Plnenie: Materiál bol vypracovaný a prerokovaný a schválený 11. poradou vedenia ministerstva dňa 18. apríla 2002 (bod 6). Rozpracováva problematiku spoplatňovania tovarov a činností vo vodnom hospodárstve (čiže nielen na úseku vodných tokov, ale aj na úseku vodovodov a kanalizácií). Materiál slúži ako podklad pri príprave nariadenia vlády, ktoré ustanoví výšku platieb, poplatkov, podrobnosti súvisiace so spoplatnením užívania vôd, druh a rozsah ďalších spoplatnených vodohospodárskych služieb a výkonov (§ 78 ods. 1 písm. c) nového zákona o vodách). Uvedené nariadenie bude v nasledujúcich dňoch zaslané na medzirezortné pripomienkové konanie. 
 
12.	Vypracovať:
      Správu o vodnom hospodárstve v SR 2002 

                                                                           Termín: júl 2002
                                                                           Zabezpečí: MP SR

Plnenie: Úloha sa priebežne plní.
 Na 6. porade vedenia ministerstva dňa 28. 2. 2002 bol vo vedení schválený materiál „Návrh osnovy a harmonogram postupu a zabezpečenia prípravy, prerokovania a vydania Správy o poľnohospodárstve a potravinárstve v SR 2002, Správy o lesnom hospodárstve v SR 2002 a Správy o vodnom hospodárstve v SR 2002“, č. m. 32/2002-310. V súčasnosti sa „Správa o vodnom hospodárstve v SR 2002“ v zmysle tohto harmonogramu pripravuje.